cyanic-selkie/wikianc huggingface dataset:
Esquerra Republicana de Catalunya
1989-1996: Àngel Colom reorienta o partido
Todos estes cambios deron os seus froitos nas Eleccións ó Parlamento de Cataluña de 1992, que marcaron un cambio en positivo para os intereses de ERC. Co liderado de Àngel Colom i Colom e a xornalista Pilar Rahola, e grazas ó apoio de milleiros de mozos que por vez primeira votaban nunhas eleccións, ERC obtivo 210.366 votos, un 8 por cento, acadando 11 escanos (case o dobre que nas eleccións autonómicas anteriores), pasando a converterse na terceira forza política catalá, con catro escanos máis que Iniciativa per Catalunya e o Partido Popular.
Nas Eleccións ó Parlamento de Cataluña de 1995, ERC mellorou aínda máis os seus resultados. Conseguiu 305.867 votos e pasou de 11 a 13 escanos, aínda que perdeu a condición de terceira forza política en beneficio do Partido Popular, que obtivo 17 escanos.
En 1996 produciuse unha grave crise interna, a consecuencia da cal abandonaron Esquerra os dous líderes do partido Àngel Colom e Pilar Rahola, que fundaron o "Partit per la Independència" co obxectivo de crear outro partido que pugnase con ERC polo voto independentista.
Le Monde Musical
Le Monde musical foi unha revista musical fundada en Francia en 1889 polo fabricante de pianos Édouard Mangeot (1835-1898).
Auguste Mangeot, fillo do fundador, primo de Georges Dandelot e creador xunto con Alfred Cortot da École normale de musique de Paris, asumiu a dirección e foi tamén un dos críticos.
Alagoas
Xeografía
Vexetación: a foresta tropical orixinal na costa case desapareceu, e hoxe soamente existen pequenos bosques. Hai tamén mangleiral costeiro e plantacións de coco ó longo de todo o litoral. A vexetación da caatinga domina o interior semiárido.
Febre hemorráxica viral
As febres hemorráxicas virais (FHV) son un diverso grupo de enfermidades humanas e animais que poden ser causadas por virus de cinco familias de virus de ARN, as cales son: Arenaviridae, Filoviridae, Bunyaviridae, Flaviviridae, e, máis raramente, Rhabdoviridae. Todos os tipos de febre hemorráxica viral caracterizanse por febre e trastornos hemorráxicos e poden progresar a febre moi alta, shock e morte en moitos casos. Algúns dos axentes das FHV causan doenzas relativamente leves, como a nefropatía epidémica escandinava (causada por un Hantavirus), mentres que outros, como o virus Ebola, poden causar enfermidades graves que poden ser mortais.
Aspectos clínicos e tratamento
As directrices para o illamento de doentes con febre hemorráxica viral (FHV) indican que con todos os pacientes con FHV (con excepción dos pacientes de dengue) deberían usarse estritas precaucións de contacto, como hixiene das mans, luvas dobres, batas e traxes impermeables, cubertas para o calzado e cara e cabeza. Os virus Lassa, Ebola, Marburg e o da febre hemorráxica Crimea-Congo poden facilmente producir infeccións hospitalarias e os traballadores sanitarios son un grupo de risco. Deberían utilizarse precaucións para a transmisión por aire, como mínimo, un respirador equipado con filtro HEPA (como unha máscara N-95), un respirador purificador de aire alimentado por batería, ou un respirador de aire a presión positiva que debería ser utilizado polo persoal que está a uns 1,8 metros dun paciente con febre hemorráxica viral. Cando hai moitos pacientes deberían estar illados nun pavillón ou edificio separado ou nunha planta con sistemas de illamento do aire. A descontaminación ambiental realízase tipicamente con hipocloritos (por exemplo lixivia) ou desinfectantes fenólicos.
Crithidia fasciculata
Uso en investigación
Como é típico nos tripanosomátidos, pero raro noutros protistas, C. fasciculata posúe unha soa mitocondria. O ADN mitocondrial encóntrase formando unha soa estrutura, chamada cinetoplasto, na base do seu único flaxelo. Como é común entre as especies parasitas, C. fasciculata necesita un caldo con alto contido de nutrientes (que inclúa grupos hemo e ácido fólico) para poder ser cultivado en condicións de laboratorio.
Sabina Guzzanti
Traxectoria
En 2002 dirixiu a súa primeira longametraxe, Bimba. Despois regresaría ao teatro co espectáculo Recital, no que interpreta personaxes imaxinarios e reais, como Valeria Marini. Autora do célebre filme Viva Zapatero!, o seu último traballo chámase Le ragioni dell'aragosta, publicado en setembro de 2007.
Reino de Axum
Emerxencia e apoxeo
O profeta Mani considerouno como un dos catro estados máis poderosos do mundo xunto ao Imperio Sasánida, o Imperio Romano e a China. En 325 ou 328, baixo o rei Ezana, foi o segundo estado, despois de Armenia, en converterse ao cristianismo e o primeiro que empregou a imaxe da cruz nas súas moedas. O cristianismo foi introducido alí polo monxe sirio Frumencio. esquerda|miniatura|[[Moeda axumita de ouro de época cristiá coa imaxe do rei Ebana e o símbolo da cruz.]] A mediados do século IV, baixo o mando do cristián Ezana, púxose en marcha unha expedición militar con destino a Meroë. Como consecuencia, Meroë afundiuse e das súas cinzas naceron tres fráxiles reinos e a rexión pasou a estar baixo a influencia de Axum. No século V d.C establecéronse máis expedicións militares para facerse co control do porto de Suakin no Sudán, por unha banda, e por outra, para someter os beja da rexión de Saaxil coa intención de acabar cos ataques ás caravanas que atravesaban a rexión.
No seu momento de maior esplendor, Axum controlaba o norte de Etiopía, Eritrea, o norte do Sudán, Djibuti, o oeste de Somalilandia e o Iemen. Tras unha segunda idade de ouro a inicios do século VI, o reino comezou a decaer, cesando de cuñar moedas a inicios do século VII.
Gran Premio de Corea de 2012
O Gran Premio de Corea de 2012 está programado foi a décimo sexta carreira da tempada de Fórmula Un de. Celebrouse no Circuíto Internacional de Corea, Yeongam, Jeolla do Sur., Corea do Sur o 14 de outubro de 2012.
Vilanova, Vilartelín, Baralla
Vilanova é un lugar da parroquia de Vilartelín no concello lugués de Baralla na comarca dos Ancares. Segundo o IGE, en 2011 tiña 20 habitantes (12 homes e 8 mulleres).
Igrexa de Santa María Magdalena de Matapozuelos
Historia
A parte mais antiga do templo corresponde á cabeceira, de planta rectangular, iniciada en 1544 baixo as ordes de Diego de Segovia. En 1556, a construción da igrexa atopábase estancada, xa que aínda restaba abovedar e cubrir o recentemente construído. A bóveda de dita cabeceira garda unha gran similitude coa da igrexa de San Xoán Bautista de Santovenia de Pisuerga, a cal foi realizada por Juan de Escalante. Se ben non existe un documento que certifique a autoría das trazas da igrexa de Santa María Magdalena por parte de Escalante, si se coñece a presenza deste arquitecto na localidade para ocuparse da fábrica en 1563.
As obras das naves laterais iniciáronse en 1567, con Juan de la Vega ó cargo. Completouse desta maneira o peche dos laterais do templo, abríndose a chamada «Porta do Sol». Os carpinteiros Juan Gallegón e Pedro de Coca encargáronse da montaxe dun artesoado provisional para o cubrimento. Houberon de pasar catro anos para que os traballos proseguiran, neste caso coa construción da torre primitiva. Novamente en 1594 continuouse co proceso de edificación, esta vez da man de Francisco de la Maza e co obxectivo de expandir o templo cara a dita torre, daquela exenta. Cubriuse a estrutura en madeira e encargouse a construción do coro, pero pronto xurdiron problemas coa estabilidade da torre que obrigaron a reforzar a súa cimentación mediante un perpiaño de canteira e a reparala na súa totalidade.
3.Retablo da Virxe do Rosario.
A comezos do século XX realizouse o adro de formigón a raíz da construción da estrada Medina del Campo-Mojados, que obrigou a desprazar o cruceiro ás proximidades da portada. Para iso, realizouse un atrio de morteiro recuberto de formigón que se mantivo sen apenas modificacións ata a actualidade.
Interior
O cubrimento dos dous primeiros tramos das naves realizouse primeiro cun artesoado lixeiro, ata que en 1650 Nicolás Bueno xa estudaba os reforzos oportunos nas columnas para soportar o novo abovedamento, encargado a Francisco Cillero, que o montaba en 1658. Tratábase dunha bóveda de canón con lunetos na nave central, e de aresta nas laterais, cuxas xeseiras se compromete Cillero a realizalas cos debuxos que el mesmo fixera nas bóvedas da igrexa das Agustinas Recoletas de Medina del Campo.
A ambos lados da capela maior sitúanse, primeiro a sancristía primitiva, cuberta nunha parte con bóveda de canón con lunetos e na outra situada máis adiante con bóveda de aresta, todo iso recuberto por xeseiras barrocas, e a sancristía nova, que comezou a utilizarse cara a 1754; ten planta rectangular, e está cuberta por artesoado.
Sancristías
A igrexa conta con dúas sancristías, unha a cada lado, aínda que actualmente só unha delas permanece en uso: miniatura|200px|O órgano barroco do coro.
Atol Fakarava
Xeografía
Fakarava é un atol rectangular de 60 km de longo e 25 km de ancho. É o segundo atol máis grande das Tuamotu, logo de Rangiroa, cunha superficie de 16 km²; e unha lagoa de máis de 1.000 km²;. O atol dispón de dous pasos ao interior, un ao norte e outro no sur. O paso do norte de Garuae é o máis grande da Polinesia Francesa. É moi rico en fauna mariña, con raias, mantas, barracudas, meros, tartarugas e golfiños. É un centro importante do mergullo deportivo.
O atol conta cun aeroporto ao norte, e un porto.
Emma Roberts
Emma Rose Roberts, nada en Rhinebeck, Nova York o 10 de febreiro de 1991, é unha actriz estadounidense.
Brian Schmidt
Actividades científicas
Schmidt foi un bolseiro postdoctoral do Centro Astrofísico Smithsonian de Harvard (1993-94) antes de marchar ó Observatorio Astronómico de Monte Stromlo en 1995.
Schmidt liderou o equipo de investigación High-Z Supernova onde realizou unha medición da expansión do universo até chegar a oito mil millóns de anos-luz no pasado.
Vocabulario ortográfico da lingua galega
Aclaracións necesarias na aplicación das NOMIG e do VOLG
As NOMIG e a súa reforma de 2003, das cales o VOLG non é máis ca unha plasmación práctica, son un paso importante para a normalización do galego, pero:
Plurais regulares
Compostos e estranxeirismos
Ceolwulf I de Mercia
Traxectoria
Ceolwulf gobernara Kent directamente – nos seus dous diplomas aparece mencionado como ‘rei dos mercianos e dos homes de Kent'. Beornwulf colocaría un parente seu, Baldred, no trono de Kent.
Choloepus hoffmanni
Vida
O cortexo sexual consiste en que a femia lambe a cara do macho mentres frega os seus xenitais contra o corpo deste. A xestación dura entre 355 e 377 días, e dá lugar ao nacemento dun só individuo novo.
Choloepus hoffmanni alcanza a madurez sexual entre os dous e os catro anos de idade, e viven ata os 32 anos en catividade.
Lista dos duques de Baviera
miniatura|dereita|Escudo de armas de Baviera Na seguinte listaxe recóllense, por orde cronolóxica, os soberanos que tivo Baviera ao correr da historia:
Dinastía Carolinxia, 788-911
En 817, Lotario foi coroado co-emperador por primeira vez, e o imperio foi redividido. Ao seu irmán Luís asignóuselle o reino de Baviera: Luís o Xermánico foi rei de toda a parte oriental do imperio en 843. En 864 outorgou o control de Baviera (como subregulus) ao seu fillo Carlomán, e morreu en 876.
Baviera baixo os Reis de Alemaña, 947-1070
Neste período, os reis de Francia Oriental (Germania) transferiron o territorio bávaro a diferentes mans, incluíndose os propios reis, non permitindo a sucesión de liñaxes familiares.
200px|dereita|miniatura|Henrique II o Enredante
Exhippolysmata oplophoroides
Taxonomía
A especie foi descrita en 1948 polo carcinólogo holandés Lipke Holthuis en primeiro lugar como subespecie do xénero Hippolysmata, Hippolysmata (Exhippolysmata) oplophoroides, sendo despois reclasificada como especie independente, do xénero Exhippolysmata.
Bandeira de Italia
Historia
Pouco tempo despois foi izada sobre os campanarios de Milán e no punto máis alto da cidade. O 24 de marzo de 1848, os austríacos tiveron que abandonar Milán que estivera baixo dominio seu. O rei de Piemonte-Sardeña, Carlos Alberte de Savoia, repartiu a bandeira tricolor entre as diferentes unidades do exército piemontés que entraban na Lombardía en apoio dos insurxentes e dispuxo que no centro da mesma incorporásese o escudo da Casa de Savoia. Desde este episodio a bandeira tricolor foi o símbolo da nación italiana.
Favo
Construción e características
A unha distancia de dez celas de panal construído pola abella oriental (Apis cerana) en Filipinas ten unha media de 4,1 centímetros, e no sur da India, a distancia é 4,3 a 4,4 centímetros. As razas africanas da abella occidental (Apis mellifera) constrúen panais con medidas de 4,7 a 4,9 centímetros por cada 10 celas, mentres a distancia dos panais construídos polas razas europeas comúns é 5,2 a 5,6 centímetros cada 10 celas.
Rally da Coruña de 1986
Desenvolvemento
A Escudería Centollo, organizadora do rally decidiu a suspensión total deste e non se declarou ningún gañador.
Xuízo
A sentenza concluíu que Diz debería ter reducido a velocidade ao detectar espectadores no bordo da estrada. O presidente da Escudería Centollo foi absolto do delito de imprudencia e da falta de neglixencia, dos que estaba acusado.
Víctor Serrano
Víctor Serrano Marivela, nado o 13 de abril de 1989 en Soto del Real, é un xogador español de baloncesto profesional que xoga no Club Ourense Baloncesto da Liga LEB Ouro.
Literatura islandesa
Historia e características
Islandia foi dominada polos noruegueses e no século XV iniciouse a súa decadencia cultural. O único poeta foi o bispo católico J. Arason. Coa Reforma retomouse a tradición lingüística islandesa. Destaca a tradución da Biblia de O. Gottskálksson e G. Thorlálksson. Ironicamente, o interese pola literatura antiga provocou que nos séculos XVII e XVIII se fosen levando os documentos máis importantes para bibliotecas dinamarquesas e suecas. O pastor protestante H. Pétursson compuxo poesía relixiosa.
Entre os autores recentes destacan os novelistas H.K. Laxness, Premio Nobel de Literatura en 1955, e G. Gunnarson.
Antonio Vega
Nacha Pop
A mítica banda separouse en 1988, tras unha serie de concertos en Madrid que deron lugar ao seu disco de despedida, Nacha Pop 80-88, un repaso da súa discografía de estudo e epitafio da banda.
Flan
Variantes
Existen tamén flans salgados, normalmente coñecidos coma pudíns.
Igualitarismo da sorte
Responsabilidade
Os xuízos da responsabilidade consecuencial expresan os nosos deberes e obrigacións como membros dunha comunidade. De forma que podemos considerar a desigualdade entre os suxeitos como xusta ou inxusta. Se a consideramos xusta estaría xustificado atribuír a responsabilidade consecuencial aos suxeitos e eliminar a responsabilidade ao resto da comunidade. Pola contra, se a consideramos inxusta consideraríamos negativo que asuman eles a responsabilidade consecuencial.
Teoría
Esta concepción ten a súa orixe na idea de John Rawls de que a repartición distributiva non debería estar influída por factores arbitrarios. Distintas persoas que aceptan o igualitarismo da sorte discrepan entre elas sobre a forma correcta de medir como de ben está a xente (por exemplo, se debería medirse a riqueza material, o benestar psicolóxico ou algún outro factor) e no problema asociado de como avaliar o valor dos seus recursos.
Críticas ao igualitarismo da sorte
Ademais, segundo esta teoría, correspóndelle ó Estado facer xuízos altamente morais e intrusivos acerca das eleccións que os individuos fan, e isto parece levar a conclusións moi contraintuitivas: aqueles que voluntariamente aceptan traballos cunha taxa de risco máis alta, ou quen “elixen” vivir en localizacións xeográficas máis propensas a desastres naturais, non deberían reclamarlles ós demais se sofren os resultados da súa elección.
El espíritu de la colmena
Está ambientado en terras castelás nada máis rematada a Guerra Civil. Rodado na vila segoviano de Hoyuelos, onde se proxecta a película Frankenstein.
Abuja
Economía
Desde un punto de vista económico a cidade carece de actividades destacables, pois é sobre todo unha urbe administrativa. É a sede da Universidade de Abuja, fundada en 1988.
Gaivota de Armenia
Distribución
No verán cría en Asia Menor, o Cáucaso e norte de Irán. Inverna en Oriente próximo, Sinaí, Delta do Nilo. É rara na península de Arabia.
Agosto na cultura popular galega
Refraneiro
miniatura|250px|A castaña no agosto quere beber e no setembro comer. miniatura|200px|Ceba o teu porco polo agosto se queres ter bo porco. miniatura|250px|Por agosto vale máis viño que mosto.
Paraskevi Papachristou
2013 - 2018
miniatura|250px|Paraskeví Papachristou na Primeira Liga do Campionato de Europa por equipos (2015).
Doce (sabor)
Por extensión dáselle este nome a calquera alimento ou produto alimenticio composto de azucre, mel ou outros adozantes, normalmente lambetadas e sobremesas; exemplos:
A Ponte Arcediago, Santiso
San Xoán da Ponte Arcediago é unha parroquia que se localiza no sur do concello de Santiso. Segundo o padrón municipal de 2014 tiña 117 habitantes (63 homes e 54 mulleres) distribuídos en 9 entidades de poboación, o que supón unha diminución en relación ao ano 2004 cando tiña 151 habitantes e 1999 cando tiña 154 habitantes.
Algiers
Formación e álbum de estrea
O álbum de estrea autotitulado da banda foi editado por Matador o 2 de xuño de 2015. Antes do lanzamento, o grupo foi abreconcertos para Interpol durante unha xira por América do Norte. Matt Tong, anteriormente en Bloc Party, comezou a tocar a batería con Algiers nesa época.
Especies de Rhododendron
Esta é unha listaxe de especies de Rhododendron, da familia Ericaceae. Dependendo da fonte, hai de 800 a 1,100 especies aceptadas.
M
miniatura|right|[[Rhododendron maximum]]
Viola (homónimos)
O termo viola pódese referir a:
Cynoglossus monodi
Sinónimos
Ademais de polo nome orixinario, a especie tamén foi coñecida polo sinónimo Cynoglossus lagoensis monodi Chabanaud, 1949.
Hábitat, distribución e bioloxía
Aliméntase de moluscos bentónicos.
Manuel González González
Foi Premio da Cultura Galega, modalidade Lingua en 2022. Segundo a organización: é "un dos intelectuais galegos máis relevantes do último século" pola súa "dedicación ao estudo, defensa e promoción da lingua galega".
Mary Baker Eddy
Traxectoria
Mary Baker Eddy propugnou a restitución, mediante a súa igrexa e o sistema de curación por ela desenvolvido, dun cristianismo máis acorde co primitivo e que restaurase o seu "perdido elemento de curación".
Recoñecementos
A Asociación Feminina do Libro de Estados Unidos inclúe á súa obra Science and Health nunha lista de 75 libros de mulleres cuxas palabras cambiaron o mundo. O Salón Feminino da Fama dos Estados Unidos incluíuna en 1995 mencionando que "deixou unha marca indeleble na relixión, a medicina e o xornalismo".
Manuel González González
Traxectoria
Foi codirector, con Antón Santamarina Fernández, do Dicionario da Real Academia Galega do 2012.
Tamén foi un dos tres coordinadores do Dicionario de Bioloxía galego-castelán-inglés.
Josep Pla
Traxectoria
O primeiro libro que publicou foi Coses vistes (1925). Outras obras foron Rússia (1925), Llanterna màgica (1926), «Relacions» (1927), Vida de Manolo (1928), Cartes de lluny (1928), Cartes meridionals (1929), Madrid (Un dietari) (1929), Francesc Cambó (1928-1930), Vint-i-cinc anys de política catalanista (1931), Madrid (L'adveniment de la República) (1931), Viatge a Catalunya (1934), Cadaqués (1947), Bodegó amb peixos (1950), L'illa dels castanyers (1951), Pa i raïm (1951), Un senyor Barcelona (1951), El carrer estret (1952), Llagosta i pollastre (1952), El vent garbí (1952), Girona (1952), «Els pagesos» (1952), «Nocturn de primavera» (1953), «Els anys» (1953), Les hores (1453), Contraban (1954), Peix fregit (1954), L'Empordanet (1954), Cartes d'Itàlia (1955), Santiago Rusiñol i el seu temps (1955), Els moments (1955), Week-end d'estiu a Nova York (1955) e De l'Empordanet a Barcelona(1956).
En galego apareceu traducido en 1999 Viaxe por Galicia: de Ribadeo a Tui, crónica dunha viaxe realizada por Pla a Galicia.
Segurista
Segurista é un filme filipino de 1996 dirixido por Tikoy Aguiluz. O filme foi escollido como candidato de Filipinas para o Óscar ó mellor filme en lingua non inglesa na 69ª edición dos premios, mais finamente non foi nomeado.
Experimento BOOMERanG
Instrumentación
Consistía nun globo aerostático de helio cun volumen de 800.000 metros cúbicos, que portaba un telescopio de infravermello de dúas toneladas de peso. O telescopio consistía nun espello de 1,2 metros de diámetro que dirixía a luz reflectida ata unha malla de detectores bolométricos de polarización deseñados no laboratorio de Microdevices do JPL., cunha sensibilidade de 100 millonésimas de grao Celsius (equivalente a captar dende a Terra a calor desprendida por unha cafeteira situada na Lúa ), ou 300 millonésimas de Kelvin, que estaban arrefriados a ultrabaixas temperaturas para garantir a estabilidade da medición (os detectores tiñan que estar a unha temperatura por debaixo das 100 millonésimas de graos Celsius mediante refrixeración crioxénica).
Atol Toau
Xeografía
A superficie total é de 9 km². O atol dispón de dous pasos á lagoa interior e de praias de area.
Kristaps Porziņģis
Traxectoria profesional
O 10 de febreiro de 2022, Porziņģis e unha elección da segunda rolda do Draft de 2022 foron traspasados ós Washington Wizards, a cambio de Spencer Dinwiddie e Dāvis Bertāns.
El Látigo (Ferrol)
Historia e características
Apareceu en 1878. Periódico de carácter satírico-político. En 1890 volveu aparecer unha publicación co mesmo título e orientación, e outra en 1899. Cesou a súa publicación en febreiro de 1900.
Toronto
Século XX
A demanda de material de guerra ao longo da primeira guerra mundial fixo que o sector industrial da cidade medrase drasticamente. A poboación da cidade tamén continuou a crecer rapidamente ata a década de 1930, cando a Gran Depresión xerou desemprego e miseria na cidade. Moita xente saíra de Toronto, sen rumbo definido, en dirección a varias outras cidades canadenses, buscando atopar un emprego ou un abrigo. A segunda guerra mundial novamente trouxo prosperidade económica para a cidade, amais dun intenso crecemento poboacional. Este crecemento aumentou aínda máis despois do fin da guerra, coa chegada de millares de inmigrantes europeos anualmente, o que proseguiría ata a década de 1970.
miniatura|250px|Canada National Tower, Toronto. O rápido crecemento poboacional causou varios problemas. A cidade de Toronto, entón, posuía un quinto do seu tamaño actual, e existían outras doce cidades dentro dos actuais límites de Toronto. Isto causou serios problemas no tránsito, falta de abrigos e ata mesmo falta de auga potábel nalgunhas destas cidades. Toronto e os seus doce suburbios moitas veces non conseguían traballar xuntos para resolver estes problemas. Alén diso, algunhas destas municipalidades non tiñan fondos suficientes. Este problema fixo que a provincia de Ontario crease o 1 de xaneiro de 1954 a Municipalidade da Rexión Metropolitana de Toronto, unha subdivisión semellante á dun condado ou á dunha municipalidade rexional, mais con máis poderes e autonomía. Estas cidades eran New Toronto, Mimico, Weston e Leaside, as vilas de Long Branch, Swansea e Forest Hill; e os distritos rurais de Etobicoke, York, North York, East York e Scarborough. Os límites desta municipalidade forman os actuais límites da cidade de Toronto.
Demografía
Máis de 100 idiomas e dialectos son falados en Toronto, e máis dun terzo da poboación da cidade fala outro idioma diferente do inglés na casa. O 43% da poboación de Toronto (1 051 125 persoas) dixeron que facían parte dunha minoría visíbel, no censo nacional de 2001. Isto foi un crecemento de 6% sobre o censo de 1996, onde o 37% (882 330) da poboación da cidade dixeron facer parte dunha minoría visíbel. 49% da poboación de Toronto naceu fora do Canadá, un crecemento do 1% sobre os dados de 1996. Novos inmigrantes en Toronto desde 1991 chegan a 516 635, representando 21% da poboación. Un de cada cinco habitantes da cidade son inmigrantes recentes, tendo instalándose na cidade entre 1991 e 2001.
Educación
250px|dereita|miniatura|A [[biblioteca central de Toronto.]] 250px|miniatura|dereita|O campus central da [[Universidade de Toronto.]]
Bibliotecas
A municipalidade de Toronto administra o segundo maior sistema bibliotecario público do mundo, só despois do de Hong Kong. Son 99 bibliotecas espalladas pola cidade, con máis de 9 millóns de elementos diferentes. A gran colección de libros, revistas, vídeos, CDs, DVDs e enciclopedias está dispoñíbel en diferentes idiomas, sendo o inglés o máis común nos títulos das bibliotecas da cidade. Outros elementos poden ser atopados nun total de 60 idiomas diferentes, sendo os máis comúns o mandarín, o cantonés, o italiano, o español, o francés, o portugués, o vietnamita, o hindi, o latín e o grego.
Autovías
A Autovía Don Valley conecta os barrios da rexión norte e da rexión leste da cidade co centro da cidade, en canto que a Gardiner conecta barrios do oeste da cidade co centro. A Don Valley termina na Macdonald-Cartier. Continúa indo ao norte como Autoestrada Provincial de Ontario 404, conectando os barrios no extremo norte e varias das cidades da Rexionalidade Municipal de York. A Gardiner termina na Autoestrada Provincial de Ontario 427, e continúa indo a oeste como a Queens Elizabeth Way, pasando por Mississauga, Oakville, Hamilton, Saint-Catherines, Niagara Falls e terminando en Buffalo, no estado de Nova York.
A Autoestrada Provincial de Ontario 407 non opera dentro de Toronto, mais é unha autovía primaria na Rexión Metropolitana de Toronto. É de peaxe, que se cobra electronicamente e de forma automática cando un automóbil entra na autoestrada, a través de cámaras que rexistran a placa de licenza do vehículo.
Aeroportos
Toronto posúe dous aeroportos dentro da cidade propiamente dita, e un total de oito na súa rexión metropolitana.
Outros aeroportos na Rexión Metropolitana de Toronto, que serven apenas a voos da aviación civil, están localizados en Buttonville, Markhan, Oshawa, Brampton e Burlington.
Abrigos e persoas sen teito
Os prezos de compra e manutención das residencias en xeral en Toronto é unha das maiores do Canadá. Unha casa con tres cuartos e 200 metros cadrados de área útil custa en media aproximadamente 350 000 dólares canadenses. Os prezos do alugamento tamén están gradualmente aumentando. A falta de residencias de baixo custo levou á un aumento de sen teito na cidade. Actualmente, o número de sen teito é de aproximadamente 10 mil, que son xeralmente desempregados, persoas con deficiencias mentais e adolescentes que fuxiron de casa.
Montreal
Montreal posúe unha das poboacións mellor educadas do mundo, posuíndo a maior concentración de estudantes universitarios per capita de toda América do Norte. A cidade posúe 4 universidades -dúas delas francófonas e dúas delas anglófonas- e 12 facultades. É un centro de industria de alta tecnoloxía -especialmente na área de medicina e na industria aeroespacial.
Colonización inglesa
Foi ocupada temporalmente polos Estados Unidos durante a guerra da independencia en 1776. Benjamin Franklin e outros diplomáticos americanos tentaron conseguir o apoio de canadenses francófonos á causa da independencia das 13 colonias americanas contra os británicos, sen éxito. En xuño de 1776, coa chegada de tropas británicas, os americanos recuaron.
Anos 60 e 70
250px|miniatura|dereita|A [[Biosfera de Montreal, unha das atraccións da antiga Feira Mundial de 1967.]]
Unha illa, unha cidade
Porén, como aconteceu noutras fusións fóra do Canadá, a fusión destas 26 cidades non foi ben aceptada por boa parte da poboación desas cidades. Complicando aínda máis esta situación, era a presenza de cidades anglófonas, que se fusionaron coa francófona Montreal. A poboación destas temía que os seus dereitos non se respectasen con este acto.
Idioma
A maioría dos habitantes de Montreal posúe como idioma materno o francés, principalmente despois que a Lei 101 entrou en vigor nos anos 70. Porén, unha minoría expresiva posúe o inglés como idioma materno, e unha crecente cantidade de persoas posúe competencia en ambos os idiomas.
O 67,8% dos habitantes da zona metropolitana de Montreal son francófonos, o 18,4% son anglófonos, e o restante 13,8% posúen outro idioma como lingua materna. Unha investigación realizada en maio de 2004 mostrou que o 53% dos habitantes da cidade falan francés e inglés, o 37% só francés e 7% só inglés.
Comercio e finanzas
Outra importante fonte de renda da cidade é o turismo.
Industria
Refinarías de petróleo instaladas na cidade producen boa parte da gasolina do país. A cidade tamén é un forte centro de procesamento de alimentos, grazas á súa localización na provincia, unha das rexións máis fértiles do país.
Medios de comunicación
Montreal posúe 28 estacións de radio (17 en francés, 10 en inglés e 1 bilingüe), 9 estacións de televisión (5 en francés e 4 en inglés), 4 xornais diarios (3 en francés e 1 en inglés), alén doutros xornais, publicados semanalmente, en francés, inglés e outros idiomas.
A Montreal Gacette é o único xornal diario publicado en inglés na cidade, e, sendo publicada por primeira vez en 1778, é tamén o xornal máis antigo da cidade.
Bibliotecas
O sistema bibliotecario de Montreal componse dunha biblioteca central, e outras menores ao redor da cidade. En tanto que a maioría das edicións de enciclopedias e outros libros importantes son franceses, outras coleccións, libros e revistas poden ser atopadas en inglés e mesmo noutros idiomas, das cales as máis comúns son en italiano, chinés, portugués (de Portugal), español e en árabe, entre outros.
Transportes
Montreal é o maior polo de estradas, ferroviario e portuario do Canadá, así como o terceiro con máis movementos aeroportuarios do país, co Aeroporto Internacional Pierre Elliot Trudeau.
-1895
Outros
Historia ano a ano
Airoá
O topónimo Airoá pode referirse a varios lugares de Galicia:
2018
Acontecementos
miniatura|Laparadas do incendio do [[Museu Nacional (Brasil)|Museu Nacional do Río de Xaneiro.]]
-773
Outros
Historia ano a ano
Roubo de bebés na ditadura arxentina
Procura e recuperación
Desde comezos da década do '80 as Avoas de Praza de Maio impulsaron o desenvolvemento de técnicas para determinar a identidade e reconstruír os parentescos. Chamárono índice de abuelidad e foi desenvolvido inicialmente polo Blood Center dos Estados Unidos.
Impacto na cultura
O 22 de outubro de 2007, estreouse en televisión aberta un ciclo de reportaxes dunha hora de duración denominado "Televisión por la identidad" en homenaxe ás Avoas de Praza de Maio quen cumpren 30 anos desde a súa formación. Neles recréanse as historias dos fillos de desaparecidos durante a ditadura militar. O primeiro capítulo mostrou a historia de Tatiana Ruarte Britos (logo Tatiana Sfiligoy) e a súa irmá máis nova, Laura, quen foron as primeiras fillas de desaparecidos atopados por Avoas de Praza de Maio.
Der Steppenwolf
Tractat do lobo estepario
Neste folleto fálasenos dun lobo estepario, máis ben dun humano que se sente un lobo estepario e que toma a súa personalidade, tamén do que en parte lle ocorre a Harry: a loita entre a súa alma humana e a do lobo. A do lobo representa todo o sanguinario, feroz, ... e a do home todo o intelixente, culto, amable, e o normal, por dicilo dalgún xeito. Tamén dásenos a entender que non é unha “batalla” entre a súa alma de lobo e a humana, senón entre moitas personalidades que usa en determinados momentos.
Morgan (cabalo)
Características
O Morgan é unha raza compacta, refinada, polo xeral de cor negra ou castiñeiro, a pesar de que poden ter moitas cores, incluíndo diversas variedades de pinto. Utilízanse en moitas disciplinas e son coñecidos pola súa versatilidade. A raza Morgan é a típica dos estados de Vermont e Massachusetts. Populares autores para nenos, incluíndo Marguerite Henry e Ellen Feld, retrataron á raza Morgan nos seus libros, como en Henry Justin Morgan tiña un cabalo, e fíxose máis tarde unha película Disney.
Illas da Decepción
As illas da Decepción (en francès Îles du Désappointement) é un grupo de dous atois das Tuamotu, na Polinesia Francesa. Son os atois de Napuka e Tepoto Norte, situados ao norte do arquipélago. En ocasións inclúese no grupo o atol Puka Puka, máis afastado e illado e culturalmente diferenciado.
Pensamento (planta)
dereita|thumb|200px|Pensamento azul Os pensamentos son plantas híbridas ornamentais, cultivadas polas súas vistosas flores, obtidas da especie brava, o pensamento bravo ou herba da trindade (Viola tricolor); aínda que ás veces se lle chama Viola tricolor hortensis, en rigor o nome científico correcto para os híbridos é Viola x wittrockiana. Pertencen ao xénero das violetas, dentro da familia das violáceas.
Rebecca Solnit
Premios e recoñecemento
Solnit recibiu dúas bolsas NEA, da sección dedicada a Literatura, unha bolsa Guggenheim, unha bolsa literaria Lannan e un Premio Wired Rave por escribir sobre os efectos da tecnoloxía nas artes e as humanidades. En 2010 a revista Utne Reader nomeou Solnit como unha dos "25 Visionaries Who Are Changing Your World". O seu "The Faraway Nearby" (2013) foi nomeado para o National Book Award e foi seleccionado para o National Book Critics Circle Award de 2013.
Recepción no Estado Español
A autora foi entrevistada polos xornais El País, El Periódico de Catalunya e El Confidencial. Publicáronse recensións de "Wanderlust" nas revistas Fronterad e Notodo e nun dos suplementos do diario vasco Naiz, así como no suplemento cultural Babelia do xornal El País. Fixéronse recensións de "Men explain things to en varios xornais como El Español, El Diario, El País e revistas, como Cactus.
Péptido sinal
Translocación cotraducional e postraducional
A vía postraducional iníciase despois de que se completa a síntese proteica. Nos procariotas, a secuencia sinal dos substratos postraducionais é recoñecida pola proteína chaperona SecB, que transfire a proteína á ATPase SecA, a cal á súa vez bombea a proteína a través do translocón. Aínda que se sabe que a translocación postraducional ten lugar tamén en eucariotas, coñécese peor. Porén, sábese que nos lévedos a translocación postraducional require dúas proteínas unidas á membrana, a Sec62 e a Sec63.
Brión
Brión é un concello da provincia da Coruña, pertencente á comarca de Santiago.
Xeografía
Brión ten unha superficie de 74,9 km². Limita cos concellos de Ames, Negreira, Outes, Noia, Lousame, Rois e Teo. Abrangue 9 parroquias e 107 entidades de poboación, sendo a súa capital Pedrouzos. O seu relevo é ondulado, cunha altitude mínima de 30 m sobre o nivel do mar e unha máxima de 525 m.
Arquitectura popular
No concello hai máis de 60 cruceiros, en adros de igrexas, encrucilladas, quinteiros das aldeas e beiras de camiños reais. Destacan dous de capela ou loreto (un en Pousada, Viceso, datado en 1637, e outro en Vioxo de Abaixo, Luaña) ou o cruceiro de Bemil (preto da igrexa de Bastavales, coas primeiras mazarocas de millo da anada penduradas como exvoto).
Operación Teardrop
Consecuencias
miniatura|250px|Lanzamento dun mísil Loon dende o USS Cusk en 1951. Despois da rendición alemá, a Armada dos Estados Unidos mantivo os seus esforzos para determinar se os U-Boot levaban mísiles. As tripulacións do U-805 e o U-858 foron interrogadas para confirmar que as súas naves non levaban equipamento de lanzamento de mísiles. O Kapitänleutnant Fritz Steinhoff que comandara o U-511 durante as probas con foguetes e que fora capturado despois de render o U-873, foi sometido a técnicas abusivas de interrogatorio en Portsmouth. Pouco despois suicidouse mentres estaba preso nun cárcere de Boston, provocando que a mariña investigase estes interrogatorios. Un dos interrogadores admitiu telo magoado e correu a voz de que pouco antes de morrer regresara dun interrogatori coa cara visiblemente ensanguentada. Non está claro se os aliados chegaron a coñecer a relación de Steinhoff cos ensaios de foguetes.
Lípido IVA 4-amino-4-desoxi-L-arabinosiltransferase
Este encima é unha proteína integral de membrana que está presente na membrana interna de certas endobacterias gramnegativas.
Os Bolechas
miniatura|Vehículos dos Bolechas. Os Bolechas é o nome dunha serie infantil que narra as aventuras dunha familia de ficción creada por Pepe Carreiro no ano 2000.
O raposo na cultura popular galega
Crenzas e supersticións
Para escorrentar o raposo emprégase a seguinte fórmula:
Albrecht Kossel
Ludwig Karl Martin Leonhard Albrecht Kossel, nado en Rostock o 16 de setembro de 1853 e finado en Heidelberg o 5 de xullo de 1927 foi un médico alemán.
Purosangue
Todos os purosangues ingleses modernos son descendentes dalgún do tres sementais importados a Inglaterra desde o Oriente Medio a finais do século XVII e principios do XVIII: o Darley Arabian, o Godolphin Arabian, tamén coñecido como o Goldophin Barb, e o Byerly Turk (a primeira parte do nome destes sementais refírese ao seu propietario británico, mentres que a segunda parte é un indicador da orixe do cabalo). Estudando o ADN mitocondrial, sábese que a orixe das eguas é bastante cosmopolita, aínda que a contribución británica e irlandesa é a máis importante. A xenética parece indicar que as eguas británicas e irlandesas supoñen o 61%, as provenientes de Oriente Medio o 31% e as da península arábiga tan só o 8% restante.
Características
O purosangue é criado principalmente para correr ao galope e cunha montura. Existen variacións en canto ao seu tamaño e conformación (a estrutura e aparencia do cabalo), e os compradores de potenciais cabalos de carreira selecciónanos segundo a súa conformación, o seu “papel” (o seu pedigree e campaña de pista dos seus devanceiros tal como aparece no catálogo de vendas) e a súa saúde. Os compradores de “sprinters” (cabalos que correrán distancias curtas, até a milla), xeralmente seleccionan cabalos máis musculares; aqueles interesados en adestrar para as distancias “clásicas” sobre a milla xeralmente seleccionan exemplares máis grandes, con patas máis longas. Algunhas familias de purosangue son coñecidas como de sprinters ou de fondistas, algunhas para correr en area e outras para correr en grama, como usualmente atópanse en Europa. Os compradores xeralmente seleccionan exemplares grandes (Man Ou'War, Secretariat, Dr. Fager e Forego foron cabalos grandes), aínda que con todo un número importante de bos cabalos foron pequenos (War Admiral, Round Table, Seabiscuit, Northern Dancer, e máis recentemente Dalakhani e Smarty Jones).
Moitos expertos na adquisición de purosangues tentan predicir o potencial dun poldro determinado observando o seu balance estrutural de maneira xeral, o atlético e a súa disposición ao camiñar, a intelixencia que mostran e a correcta conformación das súas patas. Os compradores de cabalos máis caros con frecuencia contratan expertos veterinarios para que examinen e infórmenlles da condición do aparello respiratorio dun cabalo, a saúde da súa estrutura ósea e o tamaño do seu corazón.
Tetracerus quadricornis
Tetracerus quadricornis é unha especie de mamífero artiodáctilo ruminante da familia dos bóvidos, subfamilia dos bovinos, e tribo dos boselafinos, coñecido na bibliografía como antílope de catro cornos.
Camarón de area
Características morfolóxicas
É un camarón de pequeno tamaño, xa que os adultos miden habitualmente de 3 a 5 cm de lonxitude (excluíndo as antenas), aínda que se rexistraron espécimes de até 9 cm.
Pesquería e consumo
miniatura|300px|Capturas globais de Crangon crangon en toneladas, datos da [[FAO, 1950–2010. ]]
Gastronomía
Este tipo de camarón é un marisco que goza de gran popularidade en Bélxica e nos países veciños. miniatura|250px|Croquetas de camarón. miniatura|250px|Prato de C. crangon. É a base do prato tomate-crevette, no que estes crustáceos, mesturados con salsa maionesa, sérvense en recipientes que son medios tomates crus, aos que se separa parte da polpa para acollelos. As croquetas de camarón son outra especialidade belga; a pasta leva o camarón mesturado con queixo fundido. Fresco, cocido e sen pelar sérvese adoito como tapa acompañando á cervexa, normalmente unha amarga ale ou unha flamenga vermella, como unha "Rodenbach". É tamén moi apreciado na gastronomía da Alemaña setentrional (cociña de Schleswig-Holstein), así como na holandesa. Nestes lugares denominan a este camarón Nordseekrabben/Nordseegarnelen (cangrexo de mar do Norte).
No norte de Alemaña adoita comerse no almorzo acompañado de salsa maionesa e sobre unha rebanda de pan ou un brötchen (peza pequena de pan); a súa preparación é moi simple: pélanse uns cantos camaróns cocidos que se van depositando, nun bol, os suficientes para alcanzar a cantidade adecuada; logo mestúranse coa maionesa e colócanse sobre o pan. Trátase dun almorzo moi tradicional nesa zona.
Dólar de Hong Kong
Historia
Cando Hong Kong se estableceu como un porto libre de intercambio en 1841, non existía unha moeda circulante para as transaccións diarias. No seu lugar utilizábanse divisas estranxeiras como rupias indias, reais de oito españois e mexicanos, cash chineses ou libras esterlinas. En 1863 o dólar fixou a súa taxa de cambio respecto da prata en 1 HKD por 24,44 gramos de prata pura e cuñáronse as primeiras moedas. Os billetes tamén apareceron na mesma década, sendo varios bancos privados os encargados de emitilos.
As divisas estranxeiras seguiron circulando xunto ao dólar de Hong Kong, con todo a maioría xa non se aceptaban como medio de pago para as transaccións do goberno. Debido a perdas financeiras, a ceca de Hong Kong pechou en 1868 tras dous anos de funcionamento. Para substituír as moedas locais, utilizáronse dólares de intercambio de prata de Estados Unidos, Xapón e Reino Unido.
Desde 1895, empezouse a lexislar sobre política monetaria. En 1935, o estándar de prata substituír por unha taxa de cambio en crecemento de 1 libra = 15,36 a 16,45 HKD. Ese mesmo ano entrou en vigor a orde que introducía billetes de 1 dólar a cargo do goberno, ademais de establecer o dólar de Hong Kong como unidade monetaria, con todo non foi ata 1937 cando se unificou finalmente. En 1939, creouse unha taxa de cambio fixa de 16 HKD por libra esterlina (1 dólar = 1 xilin con 3 peniques).
Moedas
A comezos de 1993, antes da creación da Autoridade Monetaria de Hong Kong, as moedas co retrato da raíña Isabel II foron desaparecendo da circulación. No seu lugar introducíronse novos tipos coa flor rexional (Bauhinia blakeana) ou outros símbolos de Hong Kong. De todos os xeitos os tipos co retrato de Isabel II seguen sendo de curso legal.
Gran Premio de España de 1999
Carreira
Michael Schumacher fixo un último ataque a David Coulthard mentres que os dous loitaban co tráfico no traxecto da volta con Damon Hill, Rubens Barrichello e Toranosuke Takagi. Schumacher quedou sen tempo, e terminou a carreira no terceiro lugar por detrás de Coulthard. Mika Häkkinen gañou a carreira por máis de seis segundos, sendo a primeira vez que ambos McLarens remataban unha carreira en 1999.
Anthony Davis
NBA
A tempada foi a da súa definitiva consagración na elite da liga. Durante os primeiros meses de competición as súas espectaculares actuacións metéronlle de cheo na carreira polo MVP, que finalmente levou Stephen Curry. Ademais, foi incluído no Mellor quinteto da tempada e conseguiu clasificarse para os Playoff por primeira vez na súa carreira. O 9 de xullo de 2015 renovou o seu contrato por cinco anos e 145 millóns de dólares.
Ceolwulf II de Mercia
Traxectoria
Sucedeu a Burgred de Mercia, deposto polos viquingos en 874. O seu reinado dátase xeralmente entre 874 e 879 baseado nunha lista real merciana que lle outorga un reinado de cinco anos. Aínda así, D. P. Kirby argumenta que probabelmente reinou durante os primeiros anos da década de 880. En 883, fora substituído por Æthelred, que sería Señor de Mercia baixo Alfredo o Grande, rei de Wessex.
Moeda e Londres
Simon Keynes e o numismático Mark Blackburn inicialmente suxeriron que en aproximadamente 875, Alfred era o único gobernante recoñecido en Londres, mentres que a implicación de Ceolwulf se produciu a finais do seu reinado, 879. Aínda así, en 1998, saíu á luz outro penique cuñado segundo Cros-and-Lozenge en nome de Ceolwulf, aparentemente contemporáneo das máis antigas cuñaxes de Alfredo.
Jazz
O jazz é un estilo musical, nado entre 1890 e 1910 en Nova Orleáns. As súas raíces remontan á música dos negros e crioulos dos Estados Unidos desde as súas épocas como escravos que datan pouco antes de 1850. As influencias nomean o ragtime, as worksongs músicas cantadas polos negros ao traballaren e o blues, principalmente, non se sabe moi ben como era esta música anterior a 1910, o primeiro músico do que se ten noticia é Buddy Bolden, do que só se conservan unha foto e as opinións dos seus compañeiros, que falan dun virtuoso cun son potente e limpo.
O jazz fusion
Fronte ao triunfo da vangarda e a fusión nos setenta, ambos os estilos moi afastados do jazz tradicional, nos oitenta apareceron os Young Lions coma Wynton Marsalis ou Roy Hargrove que propoñían un retorno ao jazz acústico e mainstream.
Grandes nomes do Jazz
miniatura|Concerto de [[Mr. Dixie Jazz Band en Monforte de Lemos]]
Ribadulla, Santiso
San Vicenzo de Ribadulla é unha parroquia que se localiza no sur do concello de Santiso. Segundo o padrón municipal de 2014 tiña 100 habitantes (52 homes e 48 mulleres) distribuídos en 5 entidades de poboación, o que supón unha diminución en relación ao ano 2004 cando tiña 126 habitantes e 1999 cando tiña 135 habitantes.
Tempada 2008-09 da NBA
Clasificacións
Actualizado 18 de abril de 2009
O Mazo, Donís, Cervantes
O Mazo é un lugar da parroquia de Donís no concello lugués de Cervantes na comarca dos Ancares. Segundo o IGE, en 2013 non tiña habitante algún.
Niccolò Paganini
Niccolò Paganini foi un violinista e compositor que naceu en Xénova o 27 de outubro de 1782 e finou en Niza o 27 de maio de 1840, foi un dos máis famosos virtuosos da súa época e é considerado coma un dos mellores violinistas de tódolos tempos.
Zigópteros
Características
Os zigópteros, como o resto de odonatos, son hemimetábolos (metamorfose incompleta) e o seu estadio ninfal é acuático. A femia pon ovos na auga, ás veces na vexetación mergullada, ou no alto en árbores, en cavidades que reciben auga de choiva. As ninfas son carnívoras, comendo larvas de mosquitos, Daphnia, e outros organismos acuáticos.
Karnal (filme)
Karnal é un filme filipino de 1983 dirixido por Marilou Diaz-Abaya. Foi adaptado e escrito por Ricky Lee a partir da historia "To Take a Life" escrita por Teresa Añover Rodriguez. O filme foi escollido como candidato de Filipinas para o Óscar ó mellor filme en lingua non inglesa na 57ª edición dos premios, mais finalmente non foi nomeado.
Allvar Gullstrand
Traxectoria
Foi galardoado co Premio Nobel de Medicina en 1911 polas súas investigacións matemáticas sobre a refracción da luz a través do medio transparente do ollo vivo. Gullstrand foi o único individuo que rexeitou e aceptou un premio Nobel o mesmo ano. Ademais de ser un oftalmólogo clínico, tamén foi un brillante investigador.
A Pedreira, Cabarcos, Barreiros
A Pedreira é un lugar da parroquia de Cabarcos no concello lugués de Barreiros na comarca da Mariña Oriental. Segundo o IGE, en 2011 tiña 27 habitantes (13 homes e 14 mulleres).